મુખ્યમંત્રીએ આ અંગે વધુમાં જણાવ્યું હતું કે, આગામી તા. 2 ઓકટોબરથી સમગ્ર દેશમાં પૂજ્ય ગાંધીજીની 150મી જન્મ જયંતીની ઉજવણી કરવામાં આવનાર છે. જેના ભાગરૂપે ગુજરાતમાં પણ આગામી 2 ઓકટોબરથી એક વર્ષ સુધી પૂજ્ય મહાત્મા ગાંધીજીની જન્મ જયંતીની ઉજવણી કરાશે. ગાંધીજીના સિદ્ધાંતો અને વિચારોથી નવી પેઢી અવગત થાય તે માટે સત્ય, અહિંસા, ખાદી, સ્વાવલંબનતા, ગ્રામોદ્યોગ, કન્યા કેળવણી, સ્વચ્છતા વિગેરેને આવરી લેતા કાર્યક્રમ યોજવામાં આવશે.